b'\n_START_ARTICLE_\nKor\xc4\x8dula (mesto)\n_START_SECTION_\nNaselja\n_START_PARAGRAPH_\nMesto Kor\xc4\x8dulo sestavlja pet naselij: Kor\xc4\x8dula (v o\xc5\xbejem smislu), \xc4\x8cara, Pupnat, Ra\xc4\x8di\xc5\xa1\xc4\x87e in \xc5\xbdrnovo.\n_START_SECTION_\nZgodovina\n_START_PARAGRAPH_\nV starem delu mesta, ki se nahaja znotraj obzidja, in obsega povr\xc5\xa1ino 170x300 m, je \xc5\xbee v 16. stol. \xc5\xbeivelo okoli 6000 prebivalcev, ki pa jih je kuga leta 1529 zelo razred\xc4\x8dila. Takrat so preventivno po\xc5\xbegali hi\xc5\xa1e oku\xc5\xbeenih._NEWLINE_V starem mestu je najzanimivej\xc5\xa1a katedrala sv. Marka zgrajena v 13. stol. in preurejena v prehodnem slugu med gotiko in renesanso v 15. stoletju. Katedrala v Kor\xc4\x8duli je eden najlep\xc5\xa1ih sakralnih spomenikov v Dalmaciji. V njej hranijo dela Tinttoreta in Bassana. Poleg katedrale in mestnega obzidja s stolpi mestnimi vrati je pomembno omeniti \xc5\xa1e cerkev vseh svetih z bizantinskimi ikonami iz 13. do 15. stol., cerkvico sv. Petra, ki se prvi\xc4\x8d omenja 1338, opatsko pala\xc4\x8do z bogato zakladnico, cerkev sv. Mihovila iz 17. stol., cerkev sv. Nikole iz 16. do 17. stol., dominikanski samostan in Kne\xc5\xbeji dvorec iz 16. stol. Med patricijskimi hi\xc5\xa1ami je omembe vredna hi\xc5\xa1a v kateri naj bi \xc5\xbeivela dru\xc5\xbeina velikega pomor\xc5\xa1\xc4\x8daka, svetovnega popotnika in raziskovalca Marka Pola.'